于重华，字素生，浙江绍兴府余姚县民籍。治尚书，有声。天启七年（1627年）丁卯科举人，崇祯四年（1631年）辛未进士，由礼部主事移刑部，执法不阿。江南有疑狱久未决，重华奉命往理，无冤。历员外、郎中，崇祯十年（1637年）出知江西饶州府，察民痍伤，首梗法者。稽天城坏，无积资，自典鬻、捐俸修之，增高三尺，又以廉银积毂数千石为城守计，饶民以安。以循良奏，署九江道，病卒。初重华署清军同知，建义学于颜范二公祠侧，延师造士，饶郡文学丕振，又征鄱阳县粮，不取丝毫费。其卒也，士民持服走送者千余人，祀名宦。